The Economist

The Economist on ingliskeelne nädalakiri, mis vahendab majandus- ja rahvusvahelise poliitika uudiseid. Seda kirjastab The Economist Newspaper Ltd, nädalakirja toimetus asub Londonis Westminsteris."Locations." Economist Group. Retrieved on 12 September 2009."Maps." City of Westminster. Retrieved on 28 August 2009.

Väljaanne asutati James Wilsoni juhtimisel 1843. aasta septembris. Ajaloolistel põhjustel nimetab The Economist end ajaleheks, ehkki on formaadilt pigem ajakiri ning ka selle Youtube'i kanali nimi on EconomistMagazine.EconomistMagazine – The Economist YouTube feed 2011. aastal ilmus The Economist keskmiselt 1,48-miljonilise trükiarvuga"Worldwide circulation" The Economist, millest enam kui pool müüdi Põhja-Ameerikas ja ingliskeelsetes riikides."E.M. O'Rorke subscription letter" NPR, 8. märts 2006

The Economist väidab, et ta "ei ole majanduskroonika"."How our readers view The Economist" The Economist Selle asemel püüab ajakiri "osaleda karmis võistluses edasipürgiva intelligentsuse ja vääritu rumaluse vahel, mis pidurdab meie progressi.""Opinion: leaders and letters to the Editor" The Economist (kasutatud 1. mail 2011) Ajakirja juhtkirjade hoiak toetab vabakaubandust, globaliseerumist, valitsuse tervise- ja hariduskulutusi ning teisi, piiratumaid valitsuse sekkumise vorme. Väljaande sihtrühm on kõrgharidusega lugejad, kelle hulka ajakirja enda väitel kuulub palju mõjukaid tegevjuhte ja poliitikakujundajaid."How our readers view The Economist" The Economist (arhiivilink)

Väljaanne kuulub The Economist Groupile, millest poole omanik on Financial Times (Pearson PLC tütarettevõte). Ülejäänu jaguneb sõltumatute aktsionäride vahel, kelle seas on nii toimetuse liikmed kui ka Rotschildide pangandusdünastia.Stephen Brook: "Let the bad times roll" The Guardian, 25. veebruar 2008 Peatoimetaja määrab usaldusisikute nõukogu, kelle loata ei saa teda ka vallandada. Vaatamata globaalsele rõhuasetusele elab umbes kaks kolmandikku ajakirja 75 ajakirjanikust Londonis."So what's the secret of 'The Economist'?" The Independent, 26. veebruar 2006

 Vaata ka 
 Economist Group

Viited

Välislingid
 The Economist

Kategooria:Suurbritannia ajakirjad